चुनाव आचार संहिता का सम्मान करें ग्रामीण : डीएसपी
दूसरे दिन 42 नामांकन, पुराने 51 ने दिए शपथ-पत्र
दूसरे दिन ये रही नामांकन की स्थिति
पहलेचरण के नामांकन के दूसरे दिन हलचल बढ़ी हैं और पुराने उम्मीदवारों के शपथ पत्र जमा करवाए जाने के साथ-साथ नए उम्मीदवार भी नामांकन के लिए आगे आए हैं। शुक्रवार को क्रिसमस का अवकाश होने के कारण कोई नामांकन नहीं लिया जाएगा। गांवों में चुनाव प्रचार अभी सुस्त है। उम्मीदवार एनओसी लेने और नामांकन में व्यस्त हो गए हैं।
उम्मीदवारों का कहना है कि इस बार चुनाव में सरकार ने हमारे घुटनों का ग्रीस तो प्रचार का समय आने से पहले ही निकलवा दिया है, अब प्रचार कैसे कर पाएंगे, हमें भी नहीं पता। नामांकन के लिए सरकारी दफ्तरों के चक्कर काटने पड़ रहे हैं। सबसे ज्यादा परेशान तो बिजली और सहकारी बैंक के दफ्तरों में होना पड़ रहा है। एनओसी के लिए सभी कागज जमा करवा रखे थे, लेकिन अब सारे कागज एक-दूसरे के साथ मिक्स कर दिए गए हैं। एनओसी के लिए जाते ही कर्मचारी कागजों का ढेर आगे लगा देते हैं और कह देते हैं कि अपने-अपने कागज खुद ढूंढ लो।
बुजुर्गों को इस बार नहीं रहा पंचायत चुनाव में मजा
स्थानीयकिसान भवन में कुछ बुजुर्ग बैठे बात कर रहे थे। उनमें एक ही चर्चा थी कि चुनाव में मजा नहीं रहा। वहां बैठे बुजुर्ग हरफूल ने कहा कि इबकै तो सरकार नै कतिए परेशान कर दिए। पहल्यां तै एक महीने मैं इलैक्शन खत्म हो ज्याया करै था। इबकै तै नौ महीने खराब कर दिए। जुलाई महीने मैं इलैक्शन होने थे, गाम मै एक छोरे नै इलैक्शन लड़न की तयारी साल की शरुआत मैं करी थी। तब उनकै दो बालक थे, पर उनकै कुछ दिन पहले एक छोरा ओर होग्या। उस छोरे नै कई लाख रपीए खराब कर दिए और इब इलैक्शन भी नी लड़ पावैगा। वहीं पर बैठे एक ताऊ रामकिशन बोल्या इबकै तै कौए सिस्टम नी बन रया। कदे तै गलियां मैं खुड़का हो ज्या सै, भीड़-भड़ाका हो ज्या सै, पर कदे कतई सन्नाटा हो ज्या सै। गर्मियां मैं चालू होए थे, जाड़े लिए अर ये भी न्युवैं चले ज्यांगे। मेरे भाई के छोरे नै भी इलैक्शन का पर्चा भरया था, इबकै तै कई लाख रपीए खर्च हो लिए, अर इबै इलैक्शन तै चालू भी नी होया सै। जो चुनाव हारैंगे उन्नै कर्ज तारते टैम बेरा लागैगा।
पानीपत ब्लॉक
{यहांपंच पद के लिए दूसरे दिन कुल 18 नए नामांकन आए, जिसमें 13 पुरुष और 5 महिला उम्मीदवार हैं।
{सरपंच पद के लिए 3 पुरुष उम्मीदवारों के नामांकन आए।
{पंचायत समिति सदस्य पद के लिए 6 नामांकन आए, जिसमें 4 पुरुष 2 महिला उम्मीदवार हैं।
पहले चरण के नामांकन के दूसरे दिन इसराना और पानीपत ब्लॉक में कुल 42 नए नामांकन आए और 51 पुराने उम्मीदवारों ने शपथ पत्र जमा कराए। जबकि पहले दिन 7 ने शपथ पत्र जमा कराए थे, जिसके चलते अब तक कुल 58 शपथ पत्र जमा कराए गए हैं।
जिलापरिषद : जिलापरिषद में अब तक कोई नया नामांकन नहीं आया है। नामांकन के दूसरे दिन कुल 11 पुराने उम्मीदवारों ने शपथ पत्र दिए, जिसमें 10 पुरुष और एक महिला उम्मीदवार है। शपथ पत्र देने वालों की कुल संख्या 17 हो गई है। जिसमें कुल 16 पुरुष और 2 महिला उम्मीदवार हैं।
इसरानाब्लॉक : पंचपद के लिए दूसरे दिन 10 नए आवेदन आए, जिसमें 7 पुरुष और 3 महिला उम्मीदवार हैं। कुल 16 पुराने उम्मीदवारों ने शपथ पत्र जमा कराए, जिसमें 11 पुरुष और 5 महिला उम्मीदवार हैं।
{सरपंच पद के लिए केवल 5 पुरुष उम्मीदवारों ने नामांकन किया। वहीं कुल12 पुराने उम्मीदवारों के शपथ पत्र आए, जिसमें 3 पुरुष और 9 महिला उम्मीदवार हैं।
{पंचायत समिति सदस्य पद के लिए कोई नया नामांकन नहीं आया। वहीं 12 पुराने उम्मीदवारों ने अपने शपथ पत्र दिए, जिसमें 11 पुरुष और एक महिला उम्मीदवार है।
इसराना. नौल्थामें चुनाव के लिए ग्रामीणों की बैठक लेते डीएसपी देशराज सिंह।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva